Vanarahvas ütleb, et  valel on lühikesed jalad. Eesti rahvale hästi tuttavaks saanud van der Lindeni viimaste päevade valesid ja keerutamisi vaadates võib sellele lisada, et internetil on pikad jalad. Nimelt viitas vaid Venemaale rahavoogusid suunava Noble House Holdingu juhtidel lisaks van der Lindenile endale teatada, et Lindenil pole Venemaal teostatavate projektidega mingit seost, et ta ei kuulu firma järelvalveorganitesse ning on igasuguste süüdistuste ees puhtam kui lumi, kui tarkpead võtsid ette sama firma kodulehekülje ning  avastasid sealt palju huvitavat. Kui ettevõtte juhtkonnast vaikib koduleht nagu haud, siis seal veidi ringi otsides on võimalik vastavat informatsiooni siiski avastada. Nii tuuakse kodulehel ära mitmed Holdingu tegevust puuudutavad artiklid, millest leiame ka meile tuttava van der Lindeni. Ettevõtte koduleheküljel on nimelt tänavu 5. juunist pärinev kirjutis, mis räägib 2. juunil Venemaal Vladimiri oblastis Sobinski rajoonis toimunud tööstuspargi nurgakivi panekust. "ENPA president Rene van der Linden  pakkus end kontrollima ehitustöid. Ta on Noble House Groupi järelevalvenõukogu juht," seisab koduleheküljel.